Γραμμή Α4 (Προαστιακός Αθήνας)

Η Γραμμή Α4 είναι υπηρεσία του Προαστιακού της Αθήνας, διαχειριζόμενη από την Hellenic Train (πρώην ΤΡΑΙΝΟΣΕ). Συνδέει τον Πειραιά και το κέντρο της Αθήνας με το Κιάτο της Κορινθίας. Η γραμμή αυτή έχει κοινούς σταθμούς με τη γραμμή A1 (τμήμα: Πειραιάς – Κάτω Αχαρναί), αλλά και με τις γραμμές Α2 (στα Άνω Λιόσια) και Α3 (στους σταθμούς: Αθήνα και Άγιοι Ανάργυροι).

Η δεύτερη γραμμή του Προαστιακού εγκαινιάστηκε στις 27 Σεπτεμβρίου 2005, με συρμούς πετρελαίου που εκτελούσαν το δρομολόγιο μεταξύ Σταθμού Λαρίσης και Κορίνθου. Με την ολοκλήρωση της εγκατάστασης ηλεκτροκίνησης στα τμήματα της γραμμής έως τον Σταθμό Λαρίσης το 2017 και τον Πειραιά το 2018, η γραμμή χρησιμοποιεί πλέον αποκλειστικά τις ηλεκτροκίνητες αυτοκινητάμαξες Siemens Desiro 460.

Ιστορία

Η γραμμή τέθηκε σε λειτουργία στις 27 Σεπτεμβρίου 2005, μαζί με την επέκταση της γραμμής από το Σιδηροδρομικό Κέντρο Αχαρνών έως την Κόρινθο, χωρίς ηλεκτροκίνηση και μετά από 7 μήνες δοκιμών. Στις 18 Ιουλίου 2006, προστέθηκαν 3 σταθμοί: των Άνω Λιοσίων, του Ασπροπύργου και της Μαγούλας. Στις 4 Ιουνίου 2007, τα δρομολόγια επεκτάθηκαν από τον Σταθμό Λαρίσης μέχρι τον Πειραιά. Στις 9 Ιουλίου 2007, επεκτάθηκε και από την πλευρά της Κορίνθου έως το Κιάτο. To 2009, στην γραμμή προστέθηκε και δεύτερη υπηρεσία με νέα δρομολόγια από Αθήνα προς Χαλκίδα.

Στις 8 Αυγούστου 2010, προστέθηκε ο σταθμός Αγίων Αναργύρων. Με αφορμή την εγκατάσταση ηλεκτροκίνησης στο τμήμα από τα Άνω Λιόσια μέχρι το Κιάτο τον Δεκέμβριο του 2010, τα δρομολόγια στο τμήμα αυτό μεταφέρθηκαν στην Γραμμή 1, η οποία ήδη εκτελούσε δρομολόγια με ηλεκτροκίνητα τρένα. Στις 5 Απριλίου 2011, προστέθηκε το Σιδηροδρομικό Κέντρο Αχαρνών.

Το 2012, καταργήθηκαν τα δρομολόγια Πειραιά–Άνω Λιοσίων και τα δρομολόγια Αθήνας–Χαλκίδας επεκτάθηκαν προς τον Πειραιά. Το 2014 θεωρήθηκε η χρονιά με τις περισσότερες αλλαγές στην γραμμή. Στις 27 Φεβρουαρίου προστέθηκαν οι σταθμοί Πύργου Βασιλίσσης και Κάτω Αχαρνών, ενώ την 1 Οκτωβρίου εγκαινιάστηκε ο προαστιακός σταθμός Ταύρου. Παράλληλα, στο τμήμα Οινόης–Χαλκίδας ολοκληρώθηκε η εγκατάσταση ηλεκτροκίνησης τον Ιούνιο 2014. Τον Δεκέμβριο 2014 η ηλεκτροκίνηση επεκτάθηκε μέχρι τις Αφίδνες, επιβάλλοντας την μετεπιβίβαση των επιβατών από πετρελαιοκίνητα σε ηλεκτροκίνητα τρένα και αντίστροφα. Το 2016, η ηλεκτροκίνηση έφτασε από τις Αφίδνες μέχρι τους Αγίους Αναργύρους.

Η γραμμή υπέστη άλλη μία αλλαγή πορείας στις 30 Ιουλίου 2017, 13 χρόνια μετά τα εγκαίνιά της, λόγω αναδιαμόρφωσης του δικτύου του Προαστιακού με αφορμή την επέκταση της ηλεκτροκίνησης από τους Αγίους Αναργύρους έως τον κεντρικό σταθμό της Αθήνας. Τότε αποκαταστάθηκαν τα δρομολόγια μεταξύ Σταθμού Λαρίσης και Κιάτου με νέα απευθείας σύνδεση, αποκλειστικά με ηλεκτροκίνητα τρένα. Τα δρομολόγια επεκτάθηκαν έως τον Πειραιά ξανά την 1 Φεβρουαρίου 2018, μετά την εγκατάσταση ηλεκτροκίνησης και στο τμήμα αυτό.

Σταθμοί

 Διαδρομήυπηρεσιών Όνομα Συνδέσεις Τοποθεσία ΣυνδέσειςΠροαστιακού Άλλες συνδέσεις Δήμος Περιφερειακήενότητα Περιφέρεια Σταθμοί Γραμμής 2 ● Πειραιάς    Πειραιά Πειραιώς Αττικής ● Λεύκα   ● Ρέντης    Νίκαιας-Α.Ι.Ρ. ● Ταύρος   Μοσχάτου-Ταύρου Νοτίου Τομέα Αθηνών ● Ρουφ   Αθηναίων Κεντρικού Τομέα Αθηνών ● Αθήνα    38px|link=ΤΡΑΙΝΟΣΕ Α.Ε.|Σύνδεση με υπεραστικό δίκτυο ΤΡΑΙΝΟΣΕ  ● Άγιοι Ανάργυροι     Αγίων Αναργύρων-Καματερού Δυτικού Τομέα Αθηνών ● Πύργος Βασιλίσσης   ● Κάτω Αχαρναί   Αχαρνών Ανατολικής Αττικής ● Ζεφύρι   Φυλής Δυτικής Αττικής ● Άνω Λιόσια  ● Ασπρόπυργος   Ασπροπύργου ● Μαγούλα  Ελευσίνας ● Νέα Πέραμος Μεγαρέων  ● Μέγαρα  ● Κινέττα   ● Άγιοι Θεόδωροι  Λουτρακίου-Περαχώρας-Αγίων Θεοδώρων Κορινθίας Πελοποννήσου ● Κόρινθος  Κορινθίων ● Ζευγολατιό  Βέλου-Βόχας ● Κιάτο 38px|link=ΤΡΑΙΝΟΣΕ Α.Ε.|Λεωφορεία ΤΡΑΙΝΟΣΕ από/προς Διακοπτό/Πάτρα Σικυωνίων

 Παραπομπές 

2
2